તેમણે જાણકારી આપતા કહ્યું હતું કે આ સૈન્ય શિબિર પર જે આતંકવાદી હુમલો થયો હતો તેને સીમા પારથી નિયત્રિંત કરવામાં આવી રહ્યો હતો.તેમણે વધુમાં જણાવતા કહ્યું કે આતંકવાદીઓ સેનાની વરદીમાં આવ્યાં હતાં. આતંકવાદીઓએ સેનાના પરિવારને નિશાન બનાવવાનો પ્રયત્ન કર્યો હતો. ત્રણ આતંકવાદીઓ ઠાર થયાં છે, કુલ ચાર હુમલાખોરો હોવાનું કહેવાય છે. સૈન્ય અભિયાન સોમવારે સવારે સાડા પાંચ વાગ્યે પૂર્ણ થયું હતું. જ્યારે સર્ચ ઓપરેશન યથાવત છે. કેંપના તમામ 36 બેરેક્સમાં સર્ચ ઓપરેશન હાથ ધરવામાં આવ્યું છે. તેમણે ઘટસ્ફોટ કર્યો હતો કે, હુમલાખોરોને સ્થાનિક લોકો દ્વારા મદદ પુરી પાડવામાં આવી હતી.